2023 m. išorės finansavimo poreikis yra didelis, o rinkos sąlygos tebėra nepastovios. TVF skaičiavimais, šalies bendrieji išorės finansavimo poreikiai 2023 m. sieks 1,5 mlrd. EUR. Tai apima didelius skolos refinansavimo poreikius, kuriuos daugiausia lemia vyriausybės poreikis grąžinti 2016 m. euroobligacijas, kurių vertė siekia 450 mln. EUR. Apskritai, TVF daro prielaidą, kad vyriausybė skolindamasi išorės rinkoje gaus 800 mln. EUR. Dėl dabartinio geopolitinio neapibrėžtumo ir nepalankios finansavimo aplinkos tai gali būti sudėtinga. Šiaurės Makedonija turi sukaupusi patirties, susijusios su nuolatiniu valstybės patekimu į tarptautines kapitalo rinkas palankiomis sąlygomis. Nepaisant to, sugriežtinus pasaulines finansines sąlygas per pastaruosius mėnesius valstybių skolinimosi palūkanų normų skirtumai gerokai padidėjo, o Vakarų Balkanuose planai išleisti euroobligacijas buvo sustabdyti. Atsižvelgiant į šias aplinkybes, siūloma makrofinansinė parama padėtų Šiaurės Makedonijai patenkinti likusius finansavimo poreikius.

Komisija ir Šiaurės Makedonijos valdžios institucijos susitars dėl susitarimo memorandumo, kuriame bus nustatytos struktūrinių reformų priemonės, susijusios su siūloma makrofinansinės paramos operacija, įskaitant veiksmų laiko ir sekos aspektus. Be to, kaip ir kitais makrofinansinės paramos teikimo atvejais, lėšų išmokėjimas priklausys nuo tam tikrų sąlygų, pavyzdžiui, teigiamų vertinimų pagal TVF programą. Komisija glaudžiai bendradarbiaus su Šiaurės Makedonijos valdžios institucijomis, kad stebėtų su politikos veiksmais susijusią pažangą ir išankstinių sąlygų laikymąsi, kaip nurodyta pirmiau.

(16)išankstinė Sąjungos makrofinansinės paramos teikimo sąlyga turėtų būti ta, kad Šiaurės Makedonija paisys veiksmingų demokratinių mechanizmų, įskaitant daugiapartinę parlamentinę sistemą, užtikrins teisinę valstybę ir gerbs žmogaus teises. Be to, konkretūs Sąjungos makrofinansinės paramos tikslai turėtų būti didinti viešųjų finansų valdymo sistemų veiksmingumą, skaidrumą ir atskaitomybę ir skatinti vykdyti struktūrines reformas, skirtas tvariam ir integraciniam augimui, deramų darbo vietų kūrimui ir fiskaliniam konsolidavimui remti. Komisija turėtų reguliariai stebėti, kaip vykdomos išankstinės sąlygos ir kaip įgyvendinami tie tikslai;

(17)siekdama užtikrinti, kad su Sąjungos makrofinansine parama susiję finansiniai jos interesai būtų veiksmingai apsaugoti, Šiaurės Makedonija turėtų imtis tinkamų priemonių, susijusių su sukčiavimo, korupcijos ir kitų su šia parama siejamų pažeidimų prevencija ir kova su jais. Be to, turėtų būti parengtos nuostatos, pagal kurias Komisija atliktų patikrinimus, o Audito Rūmai – auditus;

2.Ne vėliau kaip per dvejus metus nuo 1 straipsnio 4 dalyje nurodyto paramos teikimo laikotarpio pabaigos Komisija Europos Parlamentui ir Tarybai pateikia ex post vertinimo ataskaitą, kurioje įvertinami suteiktos Sąjungos makrofinansinės paramos rezultatai bei veiksmingumas ir jos indėlio siekiant paramos tikslų mastas.

Parama bus išmokėta su sąlyga, kad bus laikomasi išankstinių politinių sąlygų ir bus sėkmingai įgyvendinama Šiaurės Makedonijos ir TVF sutarta ekonominė programa, kurią TVF valdyba patvirtino 2022 m. lapkričio 22 d., po to, kai Šiaurės Makedonijos valdžios institucijos ėmėsi tam tikrų prioritetinių veiksmų. Be to, Komisija ir Šiaurės Makedonijos valdžios institucijos susitaria dėl konkrečių politikos sąlygų, išvardytų susitarimo memorandume.

Teisėkūros procedūra priimamo sprendimo pasiūlyme numatyta teikti metinę ataskaitą Europos Parlamentui ir Tarybai, kurioje įvertinamas šios operacijos įgyvendinimas. Nepriklausomas paramos ex post vertinimas bus atliktas per dvejus metus nuo įgyvendinimo laikotarpio pabaigos.

Be finansinio MFP poveikio, siūloma programa sustiprins vyriausybės įsipareigojimą vykdyti reformas. Šito bus pasiekta, be kita ko, tinkamai laikantis paramos išmokėjimo sąlygų. Atsižvelgiant į platesnį kontekstą, programa parodys, kad ES yra pasirengusi remti savo partneres šalyse kandidatėse ir platesniame rytinių kaimyninių šalių regione ekonominių sunkumų metu.

Be to, labai palankiomis sąlygomis teikdama ilgalaikį finansavimą, paprastai mažesnį nei kiti daugiašaliai arba dvišaliai paramos teikėjai, MFP programa turėtų padėti vyriausybei vykdyti biudžetą be fiskalinių nukrypimų ir didinti skolos tvarumą.

2.VALDYMO PRIEMONĖS

2.1.Stebėsenos ir atskaitomybės taisyklės

Nurodyti dažnumą ir sąlygas.

Pagal šį sprendimą finansuojamus veiksmus Komisija įgyvendins pagal tiesioginio valdymo principus iš būstinės ir su Sąjungos delegacijų parama.

Ši parama yra makroekonominio pobūdžio, o jos struktūra suderinama su TVF remiama programa. Komisijos tarnybos vykdys stebėseną remdamosi susitarimo su TVF ir konkrečių reformų priemonių, dėl kurių bus susitarta susitarimo memorandume su šalių partnerių valdžios institucijomis, įgyvendinimo pažanga (taip pat žr. 1.4.4 punktą), o jos dažnumas priklausys nuo dalių skaičiaus.

2.2.Valdymo ir kontrolės sistema (-os)

2.2.1.Valdymo būdo (-ų), finansavimo įgyvendinimo mechanizmo (-ų), mokėjimo tvarkos ir siūlomos kontrolės sistemos pagrindimas

Pagal šį sprendimą finansuojamus veiksmus Komisija įgyvendins pagal tiesioginio valdymo principus iš būstinės ir su Sąjungos delegacijų parama.

MFP išmokėjimas priklauso nuo sėkmingų peržiūrų ir nuo to, ar laikomasi su kiekviena operacija susijusių sąlygų. Ar tų sąlygų laikomasi, atidžiai stebi Komisija, glaudžiai bendradarbiaudama su Sąjungos delegacijomis.

2.2.2.Informacija apie nustatytą riziką ir jai sumažinti įdiegtą (-as) vidaus kontrolės sistemą (-as)

Nustatyta rizika

Patikimas išorės įsipareigojimų vykdymo laiku rezultatas; geri kredito reitingai; patikima makrofiskalinė politika ir nuosaikus skolos lygis (taip pat ilgesnio termino skolos struktūros pagerėjimas) rodo šalies gebėjimą tvarkyti savo skolas, net atsižvelgiant į didėjančią valstybės skolą ir didėjančius palūkanų mokėjimus. Apskritai Šiaurės Makedonija pasiekė gerų rezultatų, užsitikrindama nuolatinę galimybę valstybei pasinaudoti tarptautinėmis kapitalo rinkomis palankiomis sąlygomis. Šalies skola pagal „Standard and Poor’s“ (2022 m. rugpjūčio mėn.) vertinama BB-/B, o perspektyva stabili. Dėl ankstesnės pažangos plėtojant institucinius viešųjų finansų valdymo ir kovos su korupcija gebėjimus mažai tikėtina, kad MFP, kuri nėra skirta konkrečioms išlaidoms padengti (priešingai nei, pavyzdžiui, projektų finansavimas), galėtų būti naudojama sukčiaujant. Valdymo sistemos centriniame banke ir finansų ministerijoje, administracinės procedūros, kontrolės ir priežiūros funkcijos, IT sistemų saugumas ir vidaus bei išorės audito pajėgumų tinkamumas Šiaurės Makedonijoje yra gerokai pažengę. Esama nedidelės išorės rizikos, kylančios dėl galimo Europos ir pasaulio ekonominės aplinkos susilpnėjimo ir didelio agresijos karo prieš Ukrainą, kuris daro didesnį poveikį tarptautinėms energijos kainoms (atsižvelgiant į Šiaurės Makedonijos priklausomybę nuo energijos importo, įskaitant visišką priklausomybę nuo Rusijos dujų importo, ir glaudžius šalies prekybos ryšius su ES rinka).

Vidaus kontrolės sistemos

Makrofinansinei paramai bus taikomos tikrinimo, kontrolės ir audito procedūros, už kurias bus atsakinga Komisija, taip pat Europos kovos su sukčiavimu tarnyba (OLAF) ir Europos Audito Rūmai, kaip numatyta Finansinio reglamento 129 straipsnyje.

Ex ante: Komisijos atliekamas paramą gaunančios šalies valdymo ir kontrolės sistemos vertinimas. Komisija, jei reikia, remdamasi konsultantų technine parama, atlieka kiekvienos paramą gaunančios šalies finansinės grandinės ir kontrolės aplinkos ex ante veikimo vertinimą. Siekiant užtikrinti pagrįsto lygio patikimą finansų valdymą, atliekama apskaitos procedūrų, centrinio banko ir finansų ministerijos pareigų atskyrimo ir vidaus bei išorės audito analizė. Jei nustatoma trūkumų, jų ištaisymas pateikiamas kaip sąlyga, kuri turi būti įvykdyta, kad parama būtų išmokėta. Be to, prireikus taikoma speciali mokėjimų tvarka (pvz., tikslinės sąskaitos).

Įgyvendinimo metu: Komisijos atliekami periodinių šalių partnerių deklaracijų patikrinimai. Mokėjimų stebėseną – ar vykdomos sutartos sąlygos – 1) vykdo Ekonomikos ir finansų reikalų GD darbuotojai, glaudžiai bendradarbiaudami su ES delegacijomis ir išorės suinteresuotosiomis šalimis, pvz., TVF, ir 2) jiems taikoma finansinėje grandinėje (2 modelyje) nustatyta įprasta Ekonomikos ir finansų reikalų GD naudojama kontrolės procedūra, įskaitant finansų padalinio atliekamą patikrinimą, ar įvykdytos sąlygos, susijusios su pirmiau minėtos paramos išmokėjimu. Su MFP operacijomis susijusioms išmokoms gali būti taikomas papildomas nepriklausomas GD ex post kontrolės grupės pareigūnų atliekamas ex post patikrinimas (dokumentų patikrinimas ir (arba) patikrinimai vietoje). Tokie patikrinimai taip pat gali būti pradėti atsakingo perdeleguotojo leidimus suteikiančio pareigūno prašymu. Mokėjimų nutraukimas ir sustabdymas, finansinis koregavimas (vykdomas Komisijos) ir lėšų susigrąžinimas gali būti vykdomi prireikus (iki šiol to daryta nebuvo) ir yra aiškiai numatyti finansavimo susitarimuose su šalimi partnere.

2.2.3.Kontrolės išlaidų efektyvumo apskaičiavimas ir pagrindimas (kontrolės sąnaudų ir susijusių valdomų lėšų vertės santykis) ir numatomo klaidų rizikos lygio vertinimas (atliekant mokėjimą ir užbaigiant programą)

Įdiegtos kontrolės sistemos, pavyzdžiui, ex ante procedūrų veikimo vertinimai arba ex post vertinimai, užtikrino, kad MFP mokėjimų faktinis klaidų lygis būtų 0 %. Nėra žinomų sukčiavimo, korupcijos ar neteisėtos veiklos atvejų. MFP operacijos turi aiškią intervencijos logiką, kuri leidžia Komisijai įvertinti jų poveikį. Kontrolės priemonės užtikrina patikinimą ir leidžia pasiekti politikos tikslus bei prioritetus.

2.3.Sukčiavimo ir pažeidimų prevencijos priemonės